
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1793 

6 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Νοσηλευτικού Συμβουλίου (όταν ενεργεί 
ως Υπηρεσιακό Συμβούλιο) στην έδρα κάθε Περι¬ 
φερειακού Συστήματος Υγείας και Πρόνοιας 

(Πε.Σ.Υ.Π.). 1 

Καθορισμός λεπτομερειών εφαρμογής του άρθρου 
56Α του Ν. 2725/1999 «Ερασιτεχνικός και επαγγελ¬ 
ματικός αθλητισμός και άλλες διατάξεις» (Α' 121), 
όπως αυτό προστέθηκε με το άρθρο 9 του Ν. 
3057/2002 (Α' 239) και τροποποιήθηκε με την πα¬ 
ράγραφο 18 του άρθρου 8 του Ν. 3207/2003 (Α' 


302). 2 

Έγκριση λειτουργίας αεροδρομίων στη θαλάσσια πε¬ 
ριοχή «Γουβιά» της νήσου Κέρκυρας και Λιμένα 
Γάίου της νήσου Παξών. 3 


ΑΠΟΦΑΣΕΙ Σ 

Αριθ.ΔΥΙ δ/οικ. 119504 (1) 

Συγκρότηση Νοσηλευτικού Συμβουλίου (όταν ενεργεί ως 
Υπηρεσιακό Συμβούλιο) στην έδρα κάθε Περιφερεια¬ 
κού Συστήματος Υγείας και Πρόνοιας (Πε.Σ.Υ.Π.). 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη τις διατάξεις: 

α. Τηςπαρ. Β4του άρθρου 40του Ν. 1884/1990 (Φ.Ε.Κ. 
81/16.6.1990 τ. Α') «Διαρρυθμίσεις στην έμμεση φορολο¬ 
γία και άλλες διατάξεις». 

β. Των άρθρων 158 έως και164του Ν. 2683/1999 (Φ.Ε.Κ. 
19/9.2.1999 τ. Α') «Κύρωση του Κώδικα Κατάστασης Δη¬ 
μοσίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. και άλλες διατάξεις, όπως αντικαταστάθηκαν και 
συμπληρώθηκαν μεταγενέστερα. 

γ. Τις διατάξεις της παραγράφου 8 του άρθρου 2 του Ν. 
2889/2001 όπως αντικαταστάθηκε από την παρ. 1 του άρ¬ 
θρου 13τουΝ. 2955/2001 (ΦΕΚ 256/2.11.2001 τεύχος Α') 
«Προμήθειες Νοσοκομείων και λοιπών μονάδων υγείας 
των Πε.Σ.Υ. και άλλες διατάξεις», 
δ. Των άρθρων 1, 3 παρ. 15, 5 και 6 του Ν. 2889/2001 


(Φ.Ε.Κ. 37/2.3.2001), «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις, όπως 
αντικαταστάθηκε και συμπληρώθηκε με τις διατάξεις του 
Ν. 3204/2003 (Φ.Ε.Κ. 296/23.12.2004τ. Α') «Τροποποίηση 
και συμπλήρωση της νομοθεσίας για το Εθνικό Σύστημα 
Υγείας και ρυθμίσεις θεμάτων αρμοδιότητας του Υπουρ¬ 
γείου Υγείας και Πρόνοιας» καθώς και τις διατάξειςτου Ν. 
3252/2004 (Φ.Ε.Κ. 132/16.7.2004τ. Α') «Σύσταση Ένωσης 
Νοσηλευτών-τριών Ελλάδας και άλλες διατάξεις». 

ε. Του άρθρου 6 του Ν. 2839/2000 (ΦΕΚ. 196/12.9.2000 
τ. Α') «Ρυθμίσεις θεμάτων του Υπουργείου Εσωτερικών, 
Δημ. Διοίκησης και Αποκέντρωσης και άλλες διατάξεις». 

στ. Τ ου άρθρων 9,10 και 11 παρ. 5 και 7του Ν.3260/2004 
(ΦΕΚ. 151 /6.8.2004τ. Α') «Ρυθμίσειςτου συστήματος προ¬ 
σλήψεων και θεμάτων δημόσιας διοίκησης». 

ζ. Η απόφασή μας ΔΥ1δ/οικ.32380/29.3.2002 (Φ.Ε.Κ. 
425/8.4.2002 τεύχος Β') «Σύσταση Νοσηλευτικού Συμ¬ 
βουλίου στην έδρα κάθε Περιφερειακού Συστήματος 
Υγείας (Πε.Σ.Υ.)». 

η. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το Νοσηλευτικό συμβούλιο έχει ήδη 
συσταθεί με τηνΔΥ1δ/οικ.32380/29.3.2002 (Φ.Ε.Κ. 425/ 
8.4.2002τεύχος Β') απόφασή μας καιη σχετική δαπάνη θα 
προκύψει με τον καθορισμό της αμοιβής ή αποζημίωσης 
που θα γίνει με την έκδοση της προβλεπόμενης από την 
παράγραφο 9 του άρθρου 2 του Ν. 2889/2001 κοινής 
υπουργικής απόφασης, αποφασίζουμε: 

1. Συγκροτούμε πενταμελές Νοσηλευτικό Συμβούλιο 
(όταν ενεργεί ως Υπηρεσιακό Συμβούλιο) στην έδρα κάθε 
Περιφερειακού Συστήματος Υγείας και Πρόνοιας 
(Πε.Σ.Υ.Π.), αρμόδιο γιατο προσωπικό, που υπάγεται στις 
ανωτέρω σχετικές διατάξεις, ως εξής: 

α. Τρεις (3) μονίμους υπαλλήλους με βαθμό Α', από αυ¬ 
τούς που υπάγονται στην αρμοδιότητα του Υπηρεσιακού 
Συμβουλίου και υπηρετούν στην έδρα του με τους ανα¬ 
πληρωτές τους. Ένα τουλάχιστον από τα τακτικά μέλη 
του Συμβουλίου και ένα από τα αναπληρωματικά θα είναι 
διαφορετικού φύλου από τα λοιπά, εφόσον υπάρχει και 
έχει τις νόμιμες προϋποθέσεις. 

β. Δύο (2) αιρετούς εκπροσώπους των εργαζομένων 
(νοσηλευτών, μαιών, επισκεπτών υγείας και βοηθών νο¬ 
σηλευτών) με βαθμό Α' με τους αναπληρωτές τους. 

2. Τα υπό στοιχεία α’ τακτικά μέλη της παρ. 1 ορίζονται 

από το Διοικητικό Συμβούλιο του Πε.Σ.Υ.Π. από υπαλλή¬ 
λους, που πληρούν τις προϋποθέσεις των προαναφερο- 
μένων σχετικών διατάξεων. 

3. Τα υπό στοιχείο α' αναπληρωματικά μέλη της παρ. 1 
της παρούσης ορίζονται από το Διοικητικό Συμβούλιο του 
Πε.Σ.Υ.Π. από υπαλλήλους, που έχουν επιλεγεί ως προϊ¬ 
στάμενοι διευθύνσεων. 

4. Με την απόφαση ορισμού των μελών του νοσηλευτι¬ 
κού συμβουλίου, (όταν ενεργεί ως Υπηρεσιακό Συμβού¬ 
λιο) ορίζεται ως Πρόεδρος ένα από τα τακτικά μέλη με 
αναπληρωτή του, επίσης ένα από τα μέλη αυτά. Στην πε¬ 
ρίπτωση που προεδρεύει ο αναπληρωτής του Προέδρου 
θα συμμετέχει ωςτακτικό μέλος ο αναπληρωτήςτου Προ- 
εδρεύοντος. 

5. Γραμματέας του Νοσηλευτικού Συμβουλίου ορίζεται 
διοικητικός υπάλληλος του Πε.Σ.Υ.Π. ή των αποκεντρω¬ 
μένων μονάδων του με βαθμό τουλάχιστον Γ', με αναπλη¬ 
ρωτή του υπάλληλο του ιδίου βαθμού της οικείας υπηρε¬ 
σίας. 

6. Η θητεία των μελών του Υπηρεσιακού Συμβουλίου εί¬ 
ναι διετής. 

7. Όταν το Νοσηλευτικό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

8. Με την απόφαση διορισμού των μελών του Νοσηλευ¬ 
τικού Συμβουλίου, ως εισηγητής χωρίς δικαίωμα ψήφου 
ορίζεται ο Διευθυντής της Διεύθυνσης Ανάπτυξης Αν¬ 
θρώπινου Δυναμικού Μονάδων Παροχής Υπηρεσιών 
Υγείας του ΠΕ.Σ.Υ.Π. με αναπληρωτή τον νόμιμο αναπλη¬ 
ρωτή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. οικ. 46596 (2) 

Καθορισμός λεπτομερειών εφαρμογής του άρθρου 56Α 
του Ν. 2725/1999 «Ερασιτεχνικός και επαγγελματικός 
αθλητισμός και άλλες διατάξεις» (Α' 121), όπως αυτό 
προστέθηκε με το άρθρο 9 του Ν. 3057/2002 (Α' 239) 
και τροποποιήθηκε με την παράγραφο 18 του άρθρου 
8τουΝ. 3207/2003 (Α'302). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
- ΠΟΛΙΤΙΣΜΟΥ - ΔΗΜΟΣΙΑΣ ΤΑΞΗΣ 

Έχοντας υπόψη: 

Α. Τις διατάξεις: 

1) Του άρθρου 56 Α του Ν. 2725/1999 (ΦΕΚ 121 Α'), 
όπως τούτο προστέθηκε σ’ αυτόν με το άρθρο 9 του Ν. 
3057/2002 (ΦΕΚ 239 Α') καιτροποποιήθηκε με το άρθρο 8 
παρ. 18περ. α', β'καιγ'του Ν.3207/2003 (ΦΕΚ302Α'). 

2) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), το οποίο προστέθηκε με 
το άρθρο 27 του Ν. 2081/1992 (Α' 154) και αντικαταστά- 
θηκε με το άρθρο 1 παρ. 2α του Ν. 2469/1997 (Α'38). 

3) Του Α.Ν. 397/1968 «περί επανασυστάσεως της Γενι¬ 


κής Γραμματείας Αθλητισμού και των αρμοδιοτήτων αυ¬ 
τής». 

4) Του Π.Δ. 77/1985 «Οργανισμός της Γ.Γ.Α.». 

Β.Τηναρ. 133/24.3.2004 απόφαση του Πρωθυπουργού 
και Υπουργού Πολιτισμού «περί ανάθεσης αρμοδιοτήτων 
στον Υφυπουργό Πολιτισμού, Γεώργιο Ορφανό» (ΦΕΚ 
527/Β72004), όπως διορθώθηκε με το ΦΕΚ558/Β72004). 

Γ. Το γεγονός ότι οι δαπάνες που προκύπτουν από την 
παρούσα βαρύνουν τον προϋπολογισμό της κατά περί¬ 
σταση αρμόδιας περιφέρειας, αποφασίζουμε: 

Καθορίζουμε ως εξής τους κανόνες, προδιαγραφές και 
την διαδικασία για την έκδοση άδειας λειτουργίας αθλη¬ 
τικών εγκαταστάσεων και τέλεσης αγώνων σ’ αυτές. 

Άρθρο 1 

Επιτροπή ελέγχου καταλληλότητας αγωνιστικών χώρων 

Η προβλεπόμενη στο άρθρο 56Α' παρ. 2 του Ν. 2725/ 
1999, όπως αυτό τροποποιηθέν και συμπληρωθέν ισχύει, 
Επιτροπή ελέγχου καταλληλότητας αγωνιστικών χώρων 
διενεργεί τακτικό έλεγχο των αθλητικών εγκαταστάσεων 
κατά τους μήνες Ιούνιο, Ιούλιο και Αύγουστο κάθε έτους. 
Εξετάζει και καταγράφει την κατάσταση των αγωνιστικών 
χώρων και των χώρων άθλησης (τις διαστάσεις, είδος δα¬ 
πέδου κ.λπ.) και τα αθλήματα ή αγωνίσματα για τα οποία 
προορίζονται. Εξετάζει, αν τηρούνται οι προδιαγραφές 
ασφαλείας των χώρων αυτών που απαιτούνται για την 
προετοιμασία και την τέλεση των αγώνων (π.χ. περιθώ¬ 
ρια- κατάσταση δαπέδου- προεξέχοντα δομικά στοιχεία ή 
άλλα αντικείμενα- κ.λπ.) και προτείνει το είδος των δρα¬ 
στηριοτήτων που μπορούν να ασκηθούν κατά άθλημα 
(αγώνες ή προπονήσεις) στους χώρους αυτούς, καθώς 
και τον ανώτατο αριθμό θεατών ανά κερκίδα και συνολι¬ 
κά, σύμφωνα με τις κανόνες και τις προδιαγραφές που τί¬ 
θενται στα παρακάτω άρθρα. 

Άρθρο 2 

Τρόποι προφύλαξης αθλουμένων από πράξεις βίας 

1. Η Επιτροπή εξετάζει τους τρόπους προφύλαξης των 
αθλουμένων από πράξεις βίας. Ειδικότερα ελέγχεται η 
εξασφάλιση της προϋπόθεσης να μη διασταυρώνονται οι 
διαδρομές των αθλουμένων με αυτές των θεατών στην 
εγκατάσταση και να μη συνυπάρχουν στους ίδιους χώ¬ 
ρους. Για τον λόγο αυτό οι είσοδοι- έξοδοι των αθλητών 
στην αθλητική εγκατάσταση πρέπει να είναι διαφορετικές 
από αυτές των θεατών. Το ίδιο ισχύει, αν τα αποδυτήρια 
αποτελούν ανεξάρτητο κτίριο μέσα στην αθλητική εγκα¬ 
τάσταση, οπότε πρέπει να υπάρχει ιδιαίτερη προστασία 
του από τους θεατές, με δική του κατάλληλη περίφραξη 
και κάθε άλλο πρόσφορο μέσον. 

2. Γ ια την προφύλαξη των αθλουμένων, ο αγωνιστικός 
χώρος πρέπει να είναι περιφραγμένος ή να υπάρχει δια¬ 
μόρφωση του χώρου, με τρόπο τέτοιο που να αποκλείει ή 
να αποτρέπει την είσοδο θεατών σε αυτόν από οποιοδή- 
ποτε σημείο. Στις ανοικτές αθλητικές εγκαταστάσεις (π.χ. 
γήπεδο ποδοσφαίρου), η καταλληλότητα της περίφρα- 
ξης του αγωνιστικού χώρου εξαρτάται από το είδος των 
αθλημάτων που εξυπηρετούνται σε αυτόν. Η περίφραξη 
ελέγχεται από την επιτροπή ως προς τη φέρουσα ικανό¬ 
τητά της και την αποτροπή για δυνατότητα αναρρίχησης. 
Στις αθλητικές εγκαταστάσεις στις οποίες διεξάγονται 
αγώνες της επαγγελματικής κατηγορίας, η περίφραξη 
αποτελείται από κιγκλιδώματα το ύψος των οποίων είναι 

τουλάχιστον δύο μέτρα και πενήντα εκατοστά (2,50), ενώ 
στα λοιπά σημεία που εμφανίζουν αυξημένη επικινδυνό- 
τητα, ιδίως τα πέταλα, τουλάχιστον τρία (3) μέτρα. Στις 
λοιπές εγκαταστάσεις όπου τελούνται αγώνες άλλων κα¬ 
τηγοριών η περίφραξη αποτελείται από ενισχυμένο με¬ 
ταλλικό πλέγμα ύψους τουλάχιστον ενός μέτρου και 
ογδόντα εκατοστών (1,80). 

3. Στις κλειστές αθλητικές εγκαταστάσεις, εφόσον κατά 
την κρίση της Επιτροπής απαιτείται περίφραξη μεταξύ 
αγωνιστικού χώρου και θεατών, μπορεί να γίνει με χαμη¬ 
λού ύψους (1,10 μ. τουλάχιστον) σταθερό στηθαίο ή κι¬ 
γκλίδωμα. 

Στις αθλητικές εγκαταστάσεις στις οποίες τελούνται 
αγώνες κατηγορίας επαγγελματικών πρωταθλημάτων 
ποδοσφαίρου και καλαθοσφαίρισης, ελέγχεται ο τρόπος 
προφύλαξης των αθλουμένων κατά την είσοδο ή αποχώ¬ 
ρησή τους από τον αγωνιστικό χώρο προς τα αποδυτή¬ 
ρια, εφόσον πλησιάζουντους θεατές, ώστε ναπροβλέπο- 
νται ειδικά μέτρα (π.χ. προστατευτική φυσούνα κ.λπ.). 

Άρθρο 3 

Ασφάλεια κερκίδων 

Τα τμήματα των εξεδρών των γηπέδων, τα οποία προο¬ 
ρίζονται για τη διεξαγωγή αγώνων επαγγελματικών κατη¬ 
γοριών χωρίζονται μεταξύ τους, με σταθερά διαχωριστι- 
κά κιγκλιδώματα, τα οποία ελέγχονται από την επιτροπή 
ως προς την αντοχή τους και το ανέφικτο της αναρρίχη¬ 
σης. Το ύψος των κιγκλιδωμάτων αυτών είναι τουλάχι¬ 
στον δύο μέτρα και πενήντα εκατοστά (2,50), ενώ στα ση¬ 
μεία αυξημένης επικινδυνότητας, όπως στα πέταλα, του¬ 
λάχιστον τρία (3) μέτρα. Κάθε διαχωρισμένο τμήμα 
ελέγχεται ως ανεξάρτητο σε ότι αφορά τις εισόδους και 
εξόδους διαφυγής και τους χώρους υγιεινής των θεατών. 

Επίσης ελέγχονται τα πόσης φύσεως στηθαία και κι¬ 
γκλιδώματα τα ευρισκόμενα σε οποιοδήποτε σημείο της 
αθλητικής εγκατάστασης που προφυλάσσουν από πτώ¬ 
ση, λόγω υψομετρικής διαφοράς και τα οποία πρέπει να 
έχουν ελεύθερο ύψος από το δάπεδο τουλάχιστον 1,10 μ. 

Άρθρο 4 

Διαφυγή και εκκένωση των εγκαταστάσεων από αθλητές 

και εργαζόμενους σε αυτές σε περίπτωση ανάγκης. 

Εξετάζεται η δυνατότητα αποχώρησης των αθλουμέ- 
νωντόσο από τον αγωνιστικό χώρο όσο και από τους υπό¬ 
λοιπους χώρους της αθλητικής εγκατάστασης (αποδυτή¬ 
ρια, χώρους προπόνησης κλπ) και εξόδου από αυτήν, σε 
περίπτωση έκτακτης ανάγκης. Ο έλεγχος αυτός ισχύει και 
για τους εργαζόμενους στην αθλητική εγκατάσταση σε 
όποιο χώρο της και αν εργάζονται. Ο έλεγχος των ανα¬ 
γκαίων εξόδων και οδεύσεων διαφυγής, όπως ορίζονται 
στον κανονισμό πυροπροστασίας, γίνεται με βάση το 
χρόνο κατασκευής της εγκατάστασης και ειδικότερα 
ισχύουν: 

α) Για υπαίθριες αθλητικές εγκαταστάσεις που κατα¬ 
σκευάσθηκαν πριν από τη 17.2.1989, το άρθρο 12Α της 
3/1981 Πυροσβεστικής Διάταξης (ΦΕΚΒ'20) όπως ισχύει. 

β) Για κλειστές αθλητικές εγκαταστάσεις που κατα¬ 
σκευάσθηκαν πριν από τη 17.2.1989, τα άρθρα 4, 5, 6 και 
7 της 3/1981 Πυροσβεστικής Διάταξης. Σε αυτές, όπως 
και σε εκείνες της προηγούμενης περίπτωσης Α, έχει κα¬ 
τά περίπτωση εφαρμογή το άρθρο 13 της 3/1981 Πυρο¬ 
σβεστικής Διάταξης. 


γ) Για υπαίθριες και κλειστές αθλητικές εγκαταστάσεις 
που κατασκευάσθηκαν μετά από τη 17-2-89, το άρθρο 10 
του Π.Δ. 71/1988 (ΦΕΚΑ'32) (Κανονισμός Πυροπροστα¬ 
σίας Κτιρίων). Σε αυτές δεν περιλαμβάνονται όσες ανα- 
φέρονταιστο Π.Δ. 531/1989 (ΦΕΚΑ'223), οι οποίες θεω¬ 
ρούνται υφιστάμενες. 

Άρθρο 5 

Προσέλευση και αποχώρηση θεατών και διαφυγή τους 
σε περίπτωση ανάγκης 

1. Εξετάζεται, ανάλογα με την χρήση της αθλητικής 
εγκατάστασης, η δυνατότητα απρόσκοπτης, αλλά κατά 
το δυνατόν ελεγχόμενης στην περίμετρο της εγκατάστα¬ 
σης προσέλευσης και αποχώρησης των θεατών, έτσι 
ώστε να διευκολύνεται ο διαχωρισμός των φιλάθλων των 
αντιπάλων ομάδων (π.χ. με την χρήση κινητών κιγκλιδω¬ 
μάτων). Επίσης, ελέγχεται ιδιαίτερα η δυνατότητα ασφα¬ 
λούς αποχώρησής τους και εκκένωσης της αθλητικής 
εγκατάστασης υπό συνθήκες έκτακτης ανάγκης. Ο έλεγ¬ 
χος των αναγκαίων εξόδων και οδεύσεων διαφυγής γίνε¬ 
ται, με βάση το χρόνο κατασκευής της εγκατάστασης και 
ειδικότερα ισχύουν: 

α) Γ ια υπαίθριες αθλητικές εγκαταστάσεις που κατα¬ 
σκευάσθηκαν πριν από τη 17.2.1989, το άρθρο 12Α της 
3/1981 Πυροσβεστικής Διάταξης, όπως ισχύει. 

β) Για κλειστές αθλητικές εγκαταστάσεις που κατα¬ 
σκευάσθηκαν πριν από τη 17.2.1989, τα άρθρα 4, 5, 6 και 
7 της 3/1981 Πυροσβεστικής Διάταξης. Σε αυτές, όπως 
και σε εκείνες της προηγούμενης περίπτωσης Α, έχει κα¬ 
τά περίπτωση εφαρμογή το άρθρο 13 της 3/1981 Πυρο¬ 
σβεστικής Διάταξης. 

γ) Γ ια υπαίθριες και κλειστές αθλητικές εγκαταστάσεις 
που κατασκευάσθηκαν μετά απάτη 17.2.1989, το άρθρο 
10 του Π.Δ. 71/1988 (Κανονισμός Πυροπροστασίας Κτι¬ 
ρίων) . Σε αυτές δεν περιλαμβάνονται όσες αναφέρονται 
στο Π.Δ. 531/1989 (ΦΕΚ Α' 223), οι οποίες θεωρούνται 
υφιστάμενες. 

2. Ο παραπάνω έλεγχος περιλαμβάνει και την περίπτω¬ 
ση τω ν Α Μ Ε Α σε ό ,τι αφ ο ρ ά τη δ υ νατότητα π ρ ο σέλε υ ση ς, 
της παραμονής στην προβλεπόμενη γι' αυτούς θέση πα¬ 
ρακολούθησης του αγώνα και της ασφαλούς αποχώρη¬ 
σής τους. 

Άρθρο 6 

Αποδυτήρια και χώροι υγιεινής 

1. Η αθλητική εγκατάσταση πρέπει να έχει τουλάχιστον 
μια μονάδα αποδυτηρίου για κάθε ομάδα αθλουμένων και 
για τους διαιτητές. Κάθε μονάδα αποδυτηρίου πρέπει να 
αποτελείται από το χώρο ένδυσης - απόδυσης και τους 
χώρους υγιεινής της (αποχωρητήρια - νιπτήρες - καταιο- 
νητήρες). 

2. Οι χώροι υγιεινής των αποδυτηρίων, καθώς και οι λοι¬ 
ποί χώροι υγιεινής της αθλητικής εγκατάστασης (θεατών, 
προσωπικού κλπ), πρέπει να είναι κατάλληλοι από πλευ¬ 
ράς υγιεινής και ειδικότερα: 

α. Να έχουν επαρκείς διαστάσεις, φυσικό ή τεχνητό αε¬ 
ρισμό, αντιολισθητικά δάπεδα και κατάλληλο φωτισμό. 

β. Να υπάρχουν εμφανείς αναρτημένες πινακίδες, οι 
οποίες δηλώνουντην κατεύθυνση της περιοχής όπου βρί¬ 
σκονται οι χώροι υγιεινής, με σήμανση για άνδρες και γυ¬ 
ναίκες. 

γ. Όλοι οι χώροι υγιεινής και οι προθάλαμοι τους να φω- 

τίζονται επαρκώς. Τα αποχωρητήρια και οι καταιονητή- 
ρες που χρησιμοποιούνται κατά τη διάρκεια της νύχτας 
να φωτίζονται τεχνητά και εξωτερικά. 

δ. Τα αποχωρητήρια να έχουν ασφαλή απόσταση από 
περιοχές αποθήκευσης και διαχείρισης τροφίμων. 

ε. Η λεκάνη να συνδέεται με ειδικό υδραυλικό σύστημα 
καθαρισμού, με το οποίο θα εξασφαλίζεται η έκπλυση με 
πίεση. Στο νιπτήρα να υπάρχει εγκατάσταση συνεχούς 
παροχής νερού. 

στ. Τα παράθυρα να είναι καλυμμένα μόνιμα με συρμα¬ 
τόπλεγμα Νο 16, για να εμποδίζεται η είσοδος των εντό¬ 
μων. 

ζ. Οι χώροι υγιεινής να διατηρούνται καθαροί. 

η. Ο υπεύθυνος φορέας για τη λειτουργία τους να έχει 
ορίσει και να εφαρμόζει συγκεκριμένο πρόγραμμα καθα¬ 
ριότητας, του οποίου θα ελέγχεται η απόδοση και θα επι- 
σημαίνονται τυχόν ελλείψεις. 

θ. Το δάπεδο και οιτοίχοι να είναι κατασκευασμένοι από 
κατάλληλο υλικό (πλακίδια), το οποίο να διατηρείται σε 
καλή κατάσταση, ώστε να διευκολύνεται ο καθαρισμός 
του. 

ι. Ο εξαερισμός ενδέχεται να είναι φυσικός ή τεχνητός. 
Στις δύο αυτές περιπτώσεις πρέπει να είναι επαρκής. Ο 
φωτισμός πρέπει να είναι και τεχνητός. 

ια. Στο χώρο των αποχωρητηρίων να υπάρχει πάντα 
χαρτί καθαριότητας, σαπούνι και μέσο για το στέγνωμα 
των χεριών (αυτόματος στεγνωτήρας ή χειρόμακτρα μίας 
ΧΡήσης). 

ιβ. Σε κάθε αποχωρητήριο να υπάρχει μεταλλικό δοχείο 
με κάλυμμα, που θα ανοίγει με ειδικό ποδοκίνητο μηχανι¬ 
σμό. 

ιγ. Τα απορρίμματα από τους κάδους να απομακρύνο¬ 
νται τακτικά. 

ιδ. Στο αποχετευτικό σύστημα, μεταξύ του νιπτήρα και 
του αγωγού απομάκρυνσης των υδάτων, να παρεμβάλλε¬ 
ται υδραυλικός σίφωνας. Το σύστημα να διατηρείται σε 
καλή κατάσταση, ώστε να μην παρουσιάζονται διαρροές 
και δυσοσμίες. 

ιε. Το δάπεδο να έχει κλίση προς το φρεάτιο αποχέτευ¬ 
σης, καλυμμένο με σχάρα, για τέλεια αποστράγγιση των 
νερών πλύσης. Να μη λιμνάζουν νερά στους εσωτερικούς 
και εξωτερικούς χώρους των αποχωρητηρίων - καταιονη- 
τήρων. 

ιστ. Οι θύρες των αποχωρητηρίων - καταιονητήρων να 
ανοίγουν προς τα μέσα και να κλείνουν αυτόματα με ειδι¬ 
κό μηχανισμό. 

ιζ. Όλα τα αποχωρητήρια (και οι χημικές τουαλέτες) να 
διαθέτουν εγκαταστάσεις με νιπτήρες για το πλύσιμο των 
χεριών. 

ιη. Ειδικά στις χημικές τουαλέτες να υπάρχουν αναρτη- 
μένες οδηγίες χρήσης, όχι μόνο στην ελληνική γλώσσα, 
αλλά και στην αγγλική γλώσσα. 

ιθ. Να εξετάζεται η σωστή διαχείριση των υγρών χημι¬ 
κών από τις χημικές τουαλέτες (εάν υπάρχει υπεύθυνος 
φορέας για τη διαχείρισή τους και εάν έχει την απαιτού- 
μενη άδεια). 

3. Οι χώροι υγιεινής των θεατών εξετάζονται επίσης ως 
προς τη θέση τους και τον επαρκή αριθμό τους. Κάθε χω¬ 
ρισμένο τμήμα των κερκίδων θα πρέπει να καλύπτεται 
από δικούς του χώρους υγιεινής, ώστε να αποκλείει την 
ανάμειξη θεατών από άλλα τμήματα. Σε ό,τι αφορά τον 
επαρκή αριθμό τους, ενδείκνυται να υπάρχει μία (1) μο¬ 
νάδα για κάθε 100 θεατές (1 μονάδα = 1 λεκάνη \Λ/.0. ή 1 


ουρητήριο και σε αναλογία ανδρών - γυναικών για τις 
ανοικτές εγκαταστάσεις από 50 - 50% έως 75 - 25%, ενώ 
για τις κλειστές εγκαταστάσεις η αναλογία ανδρών - γυ¬ 
ναικών μπορεί να είναι από 50-50% έως 65-35%), πλην 
όμως η επιτροπή ελέγχου κρίνει την επάρκεια, με βάση τα 
πραγματικά δεδομένα κάθε εγκατάστασης. Ειδική πρό¬ 
βλεψη να υπάρχει για θεατές ΑΜΕΑ, ώστε να εξυπηρε¬ 
τούνται σε δικούς τους χώρους πέρα από τις παραπάνω 
απαιτήσεις. 

Άρθρο 7 

Χώροι και μέσα παροχής πρώτων βοηθειών 

1. Εξετάζεται η ύπαρξη ιατρείου για πρώτες βοήθειες 
και επείγουσα περίθαλψη ατυχημάτων στην αθλητική 
εγκατάσταση. Ο χώρος αυτός πρέπει να έχει άνετη προ¬ 
σπέλαση και από τον περιβάλλοντα και από τον αγωνιστι¬ 
κό χώρο. Εξετάζεται επίσης η δυνατότητα ευχερούς με¬ 
ταφοράς ασθενούς θεατού από τις κερκίδες στο ιατρείο 
της εγκατάστασης ή σε ασθενοφόρο. Επίσης εξετάζεται 
η ύπαρξη του κατάλληλου εξοπλισμού στο ιατρείο, που 
πρέπει κατ’ ελάχιστον να περιλαμβάνει: 

- Κουτί πρώτων βοηθειών σταθερό και μεταφερόμενο, 
φοριαμό με φάρμακα καρδιοτονωτικά, αναλγητικά, 
αντιαλλεργικά, τοπικής αναισθησίας, αντισηπτικά 

- Εξεταστικό κρεβάτι 

- Συσκευή παροχής οξυγόνου 

- Φορείο πτυσσόμενο μεταφοράς ασθενούς 

- Ιατρικό λαμπτήρα 

- Απινιδωτή φορητό για μεγάλες αθλητικές εγκαταστά¬ 
σεις 

- Κλίβανο αποστείρωσης με εργαλεία αιμόστασης και 
συρραφής τραυμάτων για μεγάλες αθλητικές εγκατα¬ 
στάσεις 

- Συσκευή αμπού 

2. Το κουτί πρώτων βοηθειών να είναι καλά εφοδιασμέ¬ 
νο, να φυλάσσεται σε άριστη κατάσταση και να ελέγχεται 
περιοδικά, όσον αφορά την αντικατάσταση ληγμένων 
φαρμακευτικών σκευασμάτων και χρησιμοποιούμενων 
υλικών με νέα. Πρέπει να είναι εφοδιασμένο μετά κάτωθι: 

- οινόπνευμα 

- βάμμα ιωδίου και Ρονίάοπθ ίοάίηθ 10% 

- οξυζενέ 

- αποστειρωμένες γάζες 

- αποστειρωμένες γάζες αυτοκόλλητες διαφόρων μεγε¬ 
θών 

- υδρόφιλο βαμβάκι 

-λευκοπλάστ 

- αποστειρωμένα γάντια μιας χρήσης 

- ελαστικούς και υφασμάτινους επιδέσμους σε διάφορα 
μεγέθη 

-ίθηεορίεεί 

- νάρθηκες ακινητοποίησης άνω και κάτω άκρων με αε¬ 
ροθαλάμους 

- νάρθηκες από ζίπιπίθΓ 

- περιλαίμια κολλάρα μαλακά και σκληρά διαφόρων με¬ 
γεθών 

- αιμοστατικές γάζες και επιδέσμους 

- αμμωνία 

- αποστειρωμένες λαβίδες 

- σύριγγες μιας χρήσης και φάρμακα καρδιοτονωτικά - 
αναλγητικά, αντιαλλεργικά, αντισηπτικά 

- ράμματα 

-πιεσόμετρο 

- γλωσσοπίεστρο 

- παγοκύστες και αντισηπτικά σκευάσματα 

2. Σε μεγάλες αθλητικές εγκαταστάσεις είναι απαραί¬ 
τητη η παρουσία ασθενοφόρου και γιατρού, ενώ σε μι¬ 
κρές εγκαταστάσεις απαιτείται τουλάχιστον η παρουσία 
εκπαιδευμένου προσωπικού για χορήγηση πρώτων βοη¬ 
θειών, κατά τη λειτουργία τους. 

Άρθρο 8 

Ειδικές υγειονομικές διατάξεις για κολυμβητήρια 

Ειδικά για τα κολυμβητήρια, πρέπει να τηρούνται επι¬ 
πρόσθετα οι ισχύουσες υγειονομικές διατάξεις και κανο¬ 
νισμοί που τα αφορούν και ιδίως: 

α. Η δεξαμενή να είναι μόνιμης κατασκευής, υδατοστε- 
γανή, με λείες επιφάνειες και ευκόλως καθοριζόμενη. 

β. Η κυκλοφορία και η ανανέωση του νερού να γίνεται, 
έτσι ώστε να αποκλείεται η δημιουργία θυλάκων στάσι¬ 
μου ή ανεπαρκώς ανανεούμενού νερού. Τα στόμια εισ¬ 
ροής και εκροής του καθαρού νερού να διατάσσονται, 
έτσι ώστε να επιτυγχάνεται ομοιόμορφη κυκλοφορία αυ¬ 
τού και να διατηρείται ομοιόμορφο το απολυμαντικό σε 
ολόκληρη τη δεξαμενή. 

γ. Το νερό των κολυμβητικών δεξαμενών να ανανεώνε¬ 
ται συνεχώς με τέτοιο ρυθμό, ώστε να εξασφαλίζεται 
πλήρης ανανέωση αυτού σε χρονικό διάστημα 4 ωρών. 
Για τις αθλητικές δεξαμενές ο χρόνος αυτός μπορεί να εί¬ 
ναι μεγαλύτερος, αλλά δεν πρέπει να ξεπερνά τις 6 ώρες. 

δ. Να υπάρχουν εφεδρικά αντλητικά συγκροτήματα, σε 
περίπτωση που υπάρξει διακοπή από βλάβη ή για λόγους 
συντήρησης. 

ε. Τα ανοίγματα εκκένωσης της δεξαμενής να καλύπτο¬ 
νται με κατάλληλη εσχάρα, η οποία να μη μετακινείται εύ¬ 
κολα από τους κολυμβητές. 

στ. Οι αύλακες υπερχείλισης να μπορούν να αποστραγ¬ 
γίζονται καλώς προς σημεία απορροής τα οποία πρέπει 
να συνδέονται με το σύστημα ανακυκλοφορίας ή με το 
φρεάτιο της αποχέτευσης. 

ζ. Δεν επιτρέπεται καμιά απ’ ευθείας σύνδεση με τους 
υπονόμους και πρέπει να υπάρχει κατάλληλη διάταξη, 
ώστε να αποτρέπεται ο κίνδυνος παλινδρόμησης και ει¬ 
σόδου νερού από τους υπονόμους στη δεξαμενή. 

η. Να περιορίζονται στο ελάχιστο οι κίνδυνοι πρόκλη¬ 
σης ατυχημάτων. Οι βαθμίδες να μην είναι ολισθηρές και 
να φέρουν χειρολαβές. 

θ. Οι περιφερειακοί διάδρομοι (περιβάλλων χώρος των 
δεξαμενών) να έχουν ομαλή, εύκολα καθοριζόμενη και μη 
ολισθηρή επιφάνεια. Να έχουν κλίση προς στραγγιστή¬ 
ρια, τα οποία να αποχετεύονται στο δίκτυο των αποβλή¬ 
των. Επίσης, να είναι αποκλεισμένοι από την πρόσβαση 
όσων δεν πληρούν τις υγειονομικές διατάξεις. 

ι. Οι εξώστες των θεατών να διαθέτουν κιγκλιδώματα 
και δάπεδο με κλίση, ώστε να αποκλείεται η δίοδος ρύπων 
προς τη δεξαμενή. 

ια. Να υπάρχουν κατάλληλα σημεία υδροληψίας, στα 
οποία να μπορούν να συνδέονται σωλήνες για το πλύσιμο 
των εγκαταστάσεων και της περιοχής της δεξαμενής. 

ιβ. Πριν από την είσοδο στο χώρο της δεξαμενής απαι¬ 
τείται η ύπαρξη ποδολουτήρων ή δεξαμενών απολύμαν¬ 
σης, οι οποίοι να περιέχουν υδατικό διάλυμα με 0,3 - ο,6 % 
διαθέσιμο χλώριο, για την απολύμανση των ποδιών των 
λουό μενών. 


ιγ. Η διάταξη των φωτιστικών στοιχείων να εξασφαλίζει 
το φωτισμό όλων των σημείων εντός και εκτός της κολυμ- 
βητικής δεξαμενής. Η κατασκευή τους να είναι ασφαλής. 
Επίσης ο αερισμός να είναι επαρκής και να μη δημιουρ- 
γούνται άμεσα ρεύματα αέρα στους λουσμένους. 

ιδ. Οι βατήρες να είναι επαρκούς αντοχής και ασφαλούς 
χρήσης. 

ιε. Ο ελάχιστος αριθμός των καταιονητήρων για κάθε 
φύλο πρέπει να είναι 1 ανά 50 λουόμενους. Ο ελάχιστος 
αριθμός των αποχωρητηρίων και ουρητηρίων πρέπει να 
είναι 1 αποχωρητήριο και 2 ουρητήρια ανά 125 άντρες και 
1 αποχωρητήριο ανά 50 γυναίκες. Ο ελάχιστος αριθμός 
των νιπτήρων πρέπει να είναι 1 ανά 100 λουόμενους. 

ιστ. Γ ια την υγιεινή των λουσμένων, είναι απαραίτητη η 
ύπαρξη σαπουνιού σε υγρή μορφή, σε σκόνη ή σε τεμά¬ 
χια, καθώς και θερμού και ψυχρού νερού. 

ιζ. Το νερό που χρησιμοποιείται στους χώρους υγιεινής 
να είναι υγειονομικά αποδεκτό. 

ιη. Τα δάπεδα των αποδυτηρίων και των ιματιοφυλακίων 
να έχουν αδιάβροχη ομαλή επιφάνεια και κλίση 2% προς 
κατάλληλο αποστραγγιστικό αγωγό, για να είναι εύκολη η 
πλύση τους. 

ιθ. Τα ιματοφυλάκια πρέπει να είναι κατασκευασμένα 
από υλικό το οποίο να επιδέχεται πλύση και να αερίζονται 
επαρκώς. 

κ. Σε περίπτωση που χρησιμοποιείται αέριο χλωρίου, οι 
συσκευές και τα μηχανήματα χλωρίωσης να είναι ασφα¬ 
λή. Ο δε χώρος των χλωριωτών να αερίζεται φυσικά. Στο 
χώρο των εγκαταστάσεων να υπάρχει μια αντιασφυξιο- 
γόνος μάσκα για το άτομο που χειρίζεται το χλώριο. 

κα. Να εξασφαλίζεται, ώστε κάθε λουσμένος, πριν ει- 
σέλθει στη δεξαμενή, να περνάει πρώτα από τα αποχω¬ 
ρητήρια, στη συνέχεια να κάνει μπάνιο με ζεστό νερό και 
σαπούνι και να περνάει τα πόδια του από τους ποδολου¬ 
τήρες. 

κβ. Σε κάθε δεξαμενή να υπάρχουν αναρτημένες πινα¬ 
κίδες σε εμφανή σημεία, στις οποίες να αναγράφονται 
οδηγίες για την υγιεινή των λουσμένων, την ορθή χρήση 
της δεξαμενής και τους ισχύοντες κανονισμούς ασφάλει¬ 
ας. 

κγ. Τα τμήματα της δεξαμενής που έχουν βάθος μικρό¬ 
τερο από 0,90 ιτι, να διαχωρίζονται με εμφανή γραμμή 
ασφάλειας. 

κδ. Σε κάθε δεξαμενή να υπάρχει υπεύθυνο άτομο, το 
οποίο θα λαμβάνει τα κατάλληλα μέτρα για την καλή λει¬ 
τουργία της δεξαμενής. Το άτομο αυτό πρέπει να κατα¬ 
χωρεί σε βιβλίο τα στοιχεία που αφορούν τις μικροβιολο¬ 
γικές και χημικές εξετάσεις και τις απολυμαντικές ουσίες 
που προστίθενται στη δεξαμενή κάθε μέρα. 

κε. Να προσδιορίζονται ο επόπτης λουσμένων, ο επό¬ 
πτης ασφαλείας και ο ναυαγοσώστης. 

Άρθρο 9 

Χώροι στάθμευσης οχημάτων έκτακτης ανάγκης 

Τα οχήματα έκτακτης ανάγκης ( ΕΚΑΒ, Πυροσβεστική, 
κλπ) πρέπει να έχουν απρόσκοπτη προσπέλαση στην 
εγκατάσταση, να πλησιάζουν τους χώρους με τους οποί¬ 
ους έχουν σχέση, (π.χ. Ιατρείο ή αγωνιστικός χώρος), να 
καλύπτουν το σύνολο της εγκατάστασης (όπως Πυρο¬ 
σβεστικό όχημα) και εφόσον είναι δυνατόν, να έχουν δικό 
τους μόνιμο τόπο στάθμευσης κατά τη διάρκεια των εκ¬ 
δηλώσεων. 




23148 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 10 

Κατάσταση κερκίδων και λοιπών χώρων ή κτισμάτων 

Εξετάζεται μακροσκοπικά η στατική αντοχή των κερκί¬ 
δων, των στεγάστρων και των κτισμάτων, καθώς και η γε¬ 
νικότερη κατάσταση της κατασκευής τους με γνώμονα 
την αποφυγή και εξάλειψη κινδύνων, όπως από σπασμέ¬ 
να τζάμια, επιχρίσματα που κρέμονται, φθαρμένα ή ολι¬ 
σθηρά κλιμακοστάσια, φθαρμένα ηλεκτρικά, επικίνδυνο 
λεβητοστάσιο, σκουριασμένο εξοπλισμό, εύκολα απο- 
σπώμενα δομικά τμήματα αυτών. Στις υπαίθριες αθλητι¬ 
κές εγκαταστάσεις εξετάζεται επίσης η ύπαρξη ικανού 
αριθμού υδροστομίων περιμετρικά της εγκατάστασης. Οι 
χώροι κάτω από τις κερκίδες των εγκαταστάσεων αυτών 
θεωρούνται κλειστοί χώροι. 

Άρθρο 11 

Ειδικές διατάξεις ασφάλειας για τις κλειστές αθλητικές 
εγκαταστάσεις 

Στις κλειστές αθλητικές εγκαταστάσεις που κατασκευ¬ 
άσθηκαν μέχρι τη 17.2.1989 και για τους ελέγχους μέχρι 
31.5.2005, εξετάζεται η ύπαρξη μόνιμου υδροδοτικού πυ¬ 
ροσβεστικού δικτύου για αίθουσες των κατηγοριών Β' και 
Γ της Πυροσβεστικής Διάταξης 3/81, η ύπαρξη φορητών 
μέσων (πυροσβεστήρων), η ύπαρξη φωτεινής σήμανσης 
και φωτισμού των οδεύσεων διαφυγής, καθώς και η ύπαρ¬ 
ξη συστήματος έγκαιρης προειδοποίησης πυρκαγιάς, 
σύμφωνα με το άρθρο 10 της Π.Δ. 3/1981. Στις κλειστές 
αθλητικές εγκαταστάσεις που κατασκευάσθηκαν μετά τη 
17.2.1989 και για τους ελέγχους μέχρι 31.5.2005, απαιτεί¬ 
ται η ύπαρξη μόνιμου υδροδοτικού πυροσβεστικού δι¬ 
κτύου, η ύπαρξη φορητών μέσων (πυροσβεστήρων), η 
ύπαρξη χειροκίνητου συστήματος συναγερμού για χώ¬ 
ρους που έχουν πληθυσμό μεγαλύτερο των 300 ατόμων, 
η ύπαρξη φωτεινής σήμανσης και φωτισμού των οδεύσε¬ 
ων διαφυγής. Μετά την 1 Οκτωβρίου του 2005 απαιτείται 
η ύπαρξη πιστοποιητικού πυροπροστασίας της αθλητι¬ 
κής εγκατάστασης και η συμμόρφωση προς τα προβλε- 
πόμενα από αυτό. 

Άρθρο 12 

Ηλεκτρονικό σύστημα εποπτείας 

Εξετάζεται η ύπαρξη και λειτουργία του ηλεκτρονικού 
συστήματος εποπτείας της εγκατάστασης (κλειστό κύ¬ 
κλωμα τηλεόρασης), σύμφωνα με τις διατάξεις της ΚΥΑ 
24560/24.7.2003 (ΦΕΚ Β' 1071/2003). 

Άρθρο 13 

Ειδικές διατάξεις για εγκαταστάσεις σε θαλάσσιο χώρο 

Για αθλητικές εγκαταστάσεις στις οποίες διεξάγονται 
αθλήματα στο θαλάσσιο χώρο απαιτείται: 

α. Η ύπαρξη κατάλληλου σκάφους με ναυαγοσώστη και 
πλήρη εξοπλισμό για την επιτήρηση του θαλασσίου χώ¬ 
ρου και για την παροχή πρώτων βοηθειών. 

β. Η σήμανση του θαλασσίου χώρου, σύμφωνα με τις 
οδηγίες της λιμενικής αρχής. 

γ. Η πρόβλεψη για τη μη δημιουργία προβλημάτων στην 
ναυσιπλοΐα, στο θαλάσσιο περιβάλλον και οικοσύστημα 
και στην ασφάλεια αθλουμένων και λουσμένων. 

δ. Η πρόβλεψη για τη μη δημιουργία προβλημάτων που 
θα απορρέουν από την γειτνίαση της αθλητικής εγκατά¬ 


στασης με άλλες χερσαίες ή θαλάσσιες χρήσεις της πε¬ 
ριοχής. 

Άρθρο 14 

Άδεια διεξαγωγής αθλητικής συνάντησης 

Η άδεια διεξαγωγής της αθλητικής συνάντησης εκδίδε- 
ται από τον οριζόμενο στην παρ. 8 του άρθρου 56Α του 
Νόμου 2725/1999 φορέα, εφόσον η αθλητική εγκατάστα¬ 
ση διαθέτει την προβλεπόμενη στην προαναφερόμενη 
διάταξη άδεια λειτουργίας, όπου αυτή απαιτείται. Η άδεια 
διεξαγωγής αναφέρει την αθλητική συνάντηση, τις αγω- 
νιζόμενες ομάδες ή σωματεία, την αθλητική εγκατάστα¬ 
ση, την ημερομηνία και την ώρα τέλεσης της συνάντησης. 
Η άδεια αυτή κοινοποιείται στην οικεία αστυνομική ή κατά 
περίπτωση λιμενική αρχή τουλάχιστον πέντε (5) ημέρες 
πριν από τη διεξαγωγή της αθλητικής συνάντησης. Γ ια 
την έκδοση της άδειας διεξαγωγής της αθλητικής συνά¬ 
ντησης, απαιτείται ο χρήστης (διοργανωτής ή γηπεδού- 
χος) να έχει εξασφαλίσει τη χρήση της αθλητικής εγκατά¬ 
στασης κατά την ημέρα και ώρα της διεξαγωγής της 
αθλητικής συνάντησης από τη διοίκηση της αθλητικής 
εγκατάστασης. 

Άρθρο 15 

Αποζημίωση μελών της Επιτροπής Καταλληλότητας 

1. Για τις Επιτροπές Ελέγχου Καταλληλότητας αγωνι¬ 
στικών χώρων των Νομών ή Νομαρχιακών Αυτοδιοικήσε¬ 
ων Αθηνών, Πειραιώς, Ανατολικής Αττικής, Δυτικής Αττι¬ 
κής, Αιτωλοακαρνανίας, Αχάίας, Δωδεκανήσου, Έβρου, 
Εύβοιας, Ηρακλείου, Θεσσαλονίκης, Ιωαννίνων, Καβά¬ 
λας, Καρδίτσας, Κοζάνης, Κυκλάδων, Λάρισας, Μαγνη¬ 
σίας, Μεσσηνίας, Σερρών, και Φθιώτιδας καταβάλλεται 
στον Πρόεδρο αποζημίωση ανερχόμενη σε εξακόσια ενε¬ 
νήντα ευρώ (690) μηνιαίως και σε κάθε μέλος της επιτρο¬ 
πής αποζημίωση ανερχόμενη σε πεντακόσια ογδόντα 
επτά ευρώ (587) μηνιαίως. 

2. Για τις Επιτροπές Ελέγχου Καταλληλότητας αγωνι¬ 
στικών χώρων των Νομών ή Νομαρχιακών Αυτοδιοικήσε¬ 
ων Αργολίδας, Αρκαδίας, Άρτας, Βοιωτίας, Δράμας, 
Ηλείας, Ημαθίας, Καστοριάς, Κέρκυρας, Κιλκίς, Κοριν¬ 
θίας, Λακωνίας, Λασιθίου, Λέσβου, Ξάνθης, Πέλλας, Πιε¬ 
ρίας, Πρέβεζας, Ρεθύμνου, Ροδόπης, Τρικάλων, Φλώρι¬ 
νας, Χαλκιδικής, Χανιών και Χίου καταβάλλεται στον Πρό¬ 
εδρο αποζημίωση ανερχόμενη σε πεντακόσια εβδομήντα 
πέντε ευρώ (575) μηνιαίως και σε κάθε μέλος της επιτρο¬ 
πής αποζημίωση ανερχόμενη σε τετρακόσια ενενήντα ευ¬ 
ρώ (490) μηνιαίως. 

3. Για τις Επιτροπές Ελέγχου Καταλληλότητας αγωνι¬ 
στικών χώρων των παρακάτω Νομών ή Νομαρχιακών Αυ¬ 
τοδιοικήσεων Γρεβενών, Ευρυτανίας, Ζακύνθου, Θε¬ 
σπρωτίας, Κεφαλληνίας, Λευκάδας, Σάμου και Φωκίδας, 
καταβάλλεται στον Πρόεδρο αποζημίωση ανερχόμενη σε 
πεντακόσια ευρώ (500) μηνιαίως και σε κάθε μέλος της 
επιτροπής αποζημίωση ανερχόμενη σε τετρακόσια είκο¬ 
σι πέντε ευρώ (425) μηνιαίως. 

4. Η ανωτέρω μηνιαία αποζημίωση καταβάλλεται για 
τους τακτικούς ελέγχους και επανελέγχους οι οποίοι διε- 
νεργούνται κατά τους μήνες Ιούνιο, Ιούλιο και Αύγουστο. 
Αν υπάρχει ανάγκη για έλεγχο κατά τους μήνες από Σε¬ 
πτέμβριο έως Μάιο (έκτακτος έλεγχος), στον πρόεδρο 
καταβάλλεται αποζημίωση 40 ευρώ και σε κάθε μέλος 35 

ευρώ κατά αθλητική εγκατάσταση. Στα μέλη των Επιτρο¬ 
πών καταβάλλονται επίσης οδοιπορικά έξοδα, σύμφωνα 
με τις ισχύουσες διατάξεις. Όλες οι παραπάνω αποζη¬ 
μιώσεις βαρύνουν τον προϋπολογισμό της κατά περίπτω¬ 
ση αρμόδιας Περιφέρειας. 

Άρθρο 16 
Τελικές διατάξεις 

1. Η επιτροπή, προκειμένου να υποβάλει στον Γ.Γ της 
Περιφέρειας έκθεση ελέγχου και γνώμη για την χορήγη¬ 
ση ή μη της άδειας λειτουργίας, θα ζητάει από τον εκ¬ 
πρόσωπο του αρμόδιου φορέα τα ακόλουθα δικαιολογη- 
τικά: 

α. οικοδομική άδεια κατασκευής της αθλητικής εγκατά¬ 
στασης ή νομιμοποίηση αυτής ή εξαίρεση από την κατε¬ 
δάφιση αυτής, σύμφωνα με τις ισχύουσες διατάξεις, με 
τις μελέτες που συνοδεύουν την ως άνω άδεια (αρχιτε¬ 
κτονικά, στατικά, ηλεκτρομηχανολογικά, κ.λπ), οι οποίες 
θα χρησιμοποιούνται για την πλήρη εξέταση των αθλητι¬ 
κών εγκαταστάσεων, 

β. πιστοποιητικό πυρασφάλειας, 

γ. προκειμένου περί κολυμβητηρίων, την άδεια λειτουρ¬ 
γίας κολυμβητικής δεξαμενής, με βάση την εγκύκλιο 
Υ2/81301/02/14.2.2003 του Υπ. Υγείας και Πρόνοιας, 

δ. προκειμένου για δημοτικούς και κοινοτικούς χώρους 
άθλησης και τους τυχόν υπάρχοντες Κανονισμούς Λει¬ 
τουργίας, τους οποίους και λαμβάνει υπόψη της. 

2. Για τις υφιστάμενες κατά τη δημοσίευση της πα¬ 
ρούσας αθλητικές εγκαταστάσεις, δεν θα ζητούνται από 
την Επιτροπή τα υπ’ αριθμ. α, β και γ δικαιολογητικά μέ¬ 
χρι τις 31 Μάίου 2005, για να δοθεί η δυνατότητα στους 
αρμόδιους φορείς να συμμορφωθούν με τις ως άνω δια¬ 
τάξεις. 

3α. Μέχρι την 30 Σεπτεμβρίου 2005 οι φορείς διοίκη¬ 
σης των αθλητικών εγκαταστάσεων υποχρεούνται να 
υποβάλουν απευθείας οι ίδιοι και όχι μέσω των πολεοδο- 
μικών υπηρεσιών, στην αρμόδια Πυροσβεστική Υπηρε¬ 
σία προς έγκριση μελέτη πυροπροστασίας της αθλητι¬ 
κής εγκατάστασης, σύμφωνα με τις κατά το χρόνο κατα¬ 
σκευής της ισχύουσες πυροσβεστικές διατάξεις και 
κανονισμούς. Γιατις εγκαταστάσεις που κατασκευάσθη¬ 
καν μετά τη 17.2.1989, η μελέτη ενεργητικής πυροπρο¬ 
στασίας θα συνοδεύεται από μελέτη παθητικής πυρο¬ 
προστασίας, θεωρημένη από το φορέα κατασκευής της 
εγκατάστασης. 

β. Για υπαίθριες αθλητικές εγκαταστάσεις χωρητικότη¬ 
τας μικρότερης των 2000 θεατών, δεν απαιτείται η υπο¬ 
βολή μελέτης πυροπροστασίας. 

4. Μέχρι την έκδοση των αδειών λειτουργίας κατά τους 
όρους και τη διαδικασία της παρούσης Κ.Υ.Α. εξακολου¬ 
θούν να ισχύουν οι υφιστάμενες άδειες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

ΥΦΥΠΟΥΡΓΟΣ ΠΟΛΙΤΙΣΜΟΥ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΟΡΦΑΝΟΣ ΓΕΩΡΓΙΟΣ ΒΟΥΛΓΑΡΑΚΗΣ 


Αριθ. ΥΠΑ/Δ3/Α/46774/10847 (3) 

Έγκριση λειτουργίας αεροδρομίων στη θαλάσσια περιο¬ 
χή «Γουβιά» της νήσου Κέρκυρας και Λιμένα Γάίου της 
νήσου Παξών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Ν. 1815/1988 (Α' 250) «περί Κύρωσης του Κώδι¬ 
κα Αεροπορικού Δικαίου», όπως αυτόςτροποποιήθηκε με 
τηνπαρ. 13 του άρθρου 4του Ν. 2366/1995 (ΦΕΚΑ'256). 

β) Του Ν.Δ. 714/1970 άρθρο 11 εδάφ. στ' (Α' 238) «Περί 
ιδρύσεως ΔΕΜ και οργανώσεως ΥΠΑ» όπως τροποποιή¬ 
θηκε με τον Ν. 1340/1983 άρθρο 2 (Α'35). 

γ) Του Π.Δ. 56/1989 άρθρο 7 (Α' 28) «Οργανισμός της 
Υπηρεσίας Πολιτικής Αεροπορίας (ΥΠΑ) του Υπ. Μετα¬ 
φορών και Επικοινωνιών», όπως τροποποιήθηκε μεταγε¬ 
νέστερα. 

δ) Του Παραρτήματος 2 της Σύμβασης του Σικάγο, «Κα¬ 
νόνες Εναερίου Κυκλοφορίας (ΗυΙθε οΐ ΙΙίθ Αϊγ) », ΦΕΚ 
861Β'(12.8.1998). 

ε) Του Παραρτήματος 14 Τόμος I της Σύμβασης του Σι¬ 
κάγο, «ΑΕΡΟΔΡΟΜΙΑ», όπως ενσωματώθηκε στην Ελλη¬ 
νική Έννομη Τάξη με την υπ’ αρ. ΥΠΑ/Δ3/Α/2467/490 από¬ 
φαση ΥΠΜΕ (ΦΕΚ 177/19.2.2002). 

στ) Του Παραρτήματος 11 της Σύμβασης του Σικάγο 
«Υπηρεσίες Εναερίου Κυκλοφορίας (Αίτ Τ Γθίίϊο δθΓνίοθε)» 
όπως ενσωματώθηκε στην Ελληνική Έννομη Τάξη με την 
υπ’ αρ. ΥΠΑ/Δ4/Β/24331/3654/25.6.2002 απόφαση ΥΠΜΕ 
(ΦΕΚ 837/4.7.2002). 

ζ) Της Διεθνούς Σύμβασης περί «Διεθνών Κανονισμών 
προς Αποφυγή Συγκρούσεων εν θαλάσση 1972» όπως κυ¬ 
ρώθηκε με το Ν.Δ. 93/1974 (Α'293) και τέθηκε σε ισχύ με 
το Π.Δ. 94/1977 (Α'30). 

η) Του Εθνικού Κανονισμού Ασφάλειας Πολιτικής Αερο¬ 
πορίας ΕΚΑΠΑ (ΦΕΚ Β738/19.1.2001). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Εγκρίνουμε την λειτουργία αεροδρομίου στις θαλάσ¬ 
σιες περιοχές «Γουβιά» της νήσου Κερκύρας και Λιμένας 
Γ άίου Παξών για χρήση τους από υδροπλάνα: 

2. Στοιχεία και φυσικά χαρακτηριστικά: 

2.1 Γουβιά Κερκύρας. 

Το αεροδρόμιο, σχήματος τετραγώνου, ορίζεται από 
τις συντεταγμένες 
Φ1:39°40',45Β-Λ1:019°52',8Α 
Φ2:39°40',45Β - Λ2:019°53',0Α 
Φ3:39°40',6Β - Λ3:019°53',0Α 
4:39°40',6Β - Λ4:019°52',8Α 

στο σύστημα \Λ/03-84. Οι διαστάσεις του είναι 200μ X 
200μ. Εντός της εν λόγω περιοχής η προσθαλάσσωση και 
αποθαλάσσωση υδροπλάνου δύναται να πραγματοποιη¬ 
θεί προς και από οποιαδήποτε κατεύθυνση κατά την κρί¬ 
ση του κυβερνήτη. 

2-2. Λιμένας Γ άίου Παξών. 

Το αεροδρόμιο, σχήματος παραλληλογράμμου, έχει 
διαστάσεις 350μ X 200μ περίπου και ορίζεται από τις πα¬ 
ρακάτω συντεταγμένες στο σύστημα \Λ/03-84: 

Φ1:39°12,50'Β - Λ1:020°11,30'Α 
Φ2:39°12,50'Β - Λ2:020°11,45'Α 
Φ3:39°12,30'Β - Λ3:020°11,40'Α 

Φ4:39°12,30'Β - Α4:020°11,55'Α 

Εναλλακτικό αυτού ορίζεται παραλληλόγραμμο δια¬ 
στάσεων 350μ X 200μ περίπου με τις ακόλουθες συντε¬ 
ταγμένες στο σύστημα \Λ/Θ3-84: 

Φ1:39°12,50'Β - Λ1:020°11,70Ά 

Φ2:39°12,50'Β - Λ2:020°11,85'Α 

Φ3:39°12,30'Β - Λ3:020°11,55'Α 

Φ4:39°12,30'Β - Λ4:020°11,70'Α 

3. Οι επιφάνειες των αεροδρομίων είναι υδάτινες και 
οριοθετούνται με επιπλέουσα ημερήσια σήμανση. 

4. Η χρησιμοποίηση των ανωτέρω αεροδρομίων θα 
πραγματοποιείται σύμφωνα με τους παρακάτω όρους και 
προϋποθέσεις: 

4-1. Οι πτήσεις προς και από τα εν λόγω αεροδρόμια θα 
εκτελούνται σύμφωνα με την κείμενη νομοθεσία, τα δια¬ 
λαμβανόμενα στο ΑΙΡ ΟΒΕΕΟΕ, σε συνάρτηση με τις επι¬ 
δόσεις του αεροσκάφους και τις επικρατούσες καιρικές 
συνθήκες στηνπεριοχή, καθώς και με το εγκεκριμένο από 
την ΥΠΑ πρόγραμμα ασφαλείας της εταιρείας. 

4-2. Προ των πτήσεων επιβάλλεται ενημέρωση σχετικά 
με ισχύοντα ΝΟΤΑΜε και μετεωρολογικά δεδομένα. 

4-3. Η εταιρεία θα διαθέτει μια τουλάχιστον ώρα πριν 
την προσθαλάσσωση και αποθαλάσσωση του υδροπλά¬ 
νου και μέχρι το πέρας των σχετικών διαδικασιών κατάλ¬ 
ληλο σκάφος που θα επιτηρεί τον χώρο του αεροδρομίου 
για εντοπισμό κάθε εμποδίου, (σκάφη, κορμοί δένδρων, 
δίχτυα αλιείας κ.λπ.), που μπορεί να δημιουργήσουν κίν¬ 
δυνο για το υδροπλάνο και θα φροντίζει για την απομά¬ 
κρυνσή τους. 

4-4. Η εταιρεία θα γνωστοποιεί τα στοιχεία του ανωτέ¬ 
ρω σκάφους στην αρμόδια Λιμενική Αρχή. 

4-5. Ο Κυβερνήτης του υδροπλάνου θα γνωστοποιεί με 
κάθε πρόσφορο μέσο(λ/ΗΡ,τηλέφωνο), στην αρμόδια Λι¬ 
μενική Αρχή την άφιξη του υδροπλάνου και θα δηλώνει ότι 
είναι σε γνώση των καιρικών συνθηκών και ιδιαίτερα του 
ύψους των κυμάτων στο αεροδρόμιο. Η εν λόγω γνωστο¬ 
ποίηση θα καταχωρίζεται στο Βιβλίο Συμβάντωντης Λιμε¬ 
νικής Αρχής. 

4-6. Η προσέγγιση του υδροπλάνου από το αεροδρόμιο 
στον χώρο πρόσδεσης και αποβίβασης / επιβίβασης θα 
πραγματοποιείται σύμφωνα με τους κανόνες ασφαλούς 
πλεύσης, (Δ.Κ.Α.Σ. και Κανονισμοί Λιμένα). Οι ίδιοι κανό¬ 
νες θα τηρούνται και για την πλεύση του υδροπλάνου από 
το σημείο πρόσδεσης στο αεροδρόμιο. 

4- 7. Στο αεροδρόμιο θα λαμβάνονται μέτρα ασφαλείας 
για την προστασία από έκνομες ενέργειες ως εξής: 

ί) Φύλαξη αεροσκαφών και εγκαταστάσεων καθώς και 
έλεγχος πρόσβασης σε αυτά. 

ϋ) Έλεγχος ασφάλειας επιβατών, χειραποσκευών, απο¬ 
σκευών, φορτίου ή ταχυδρομείου. 

ίϋ) Έλεγχος του ιστορικού των εργαζομένων που προ¬ 
σεγγίζουν το χώρο διακίνησης του αεροσκάφους και των 
επιβατών. 

5. Σε ότι αφορά την Εναέρια Κυκλοφορία θα εφαρμόζο¬ 
νται τα ακόλουθα: 

5- 1. Οι προσθαλασσώσεις/αποθαλασσώσεις, θα πραγ¬ 
ματοποιούνται μόνο από νΕΒ πτήσεις κατά την διάρκεια 
της ημέρας και υπό \/ΜΘ συνθήκες. 

5-2. Οι ως άνω πτήσεις θα επιχειρούνται μόνο με την 
σχετική έγκριση των Υπηρεσιών Εναερίου Κυκλοφορίας 
του αεροδρομίου Κέρκυρας, υπό τις ακόλουθες προϋπο¬ 
θέσεις: 


ί) Θα υποβάλουν το προβλεπόμενο από τους κανονι¬ 
σμούς σχέδιο πτήσης. 

ϋ) Πριν την είσοδο τους στην ΤΜΑ Κέρκυρας θα έρχο¬ 
νται σε επικοινωνία με τις Υπηρεσίες Εξυπηρέτησης Ενα¬ 
έριας Κυκλοφορίας του αεροδρομίου Κέρκυρας για την 
εξασφάλιση της σχετικής προς τούτο άδειας και την λή¬ 
ψη πληροφοριών και οδηγιών για την εντός αυτής πτήση 
τους. 

ίϋ) Πριν την απογείωση θα λαμβάνουν την σχετική προς 
τούτο έγκριση από την αρμόδια Υπηρεσία παροχής Εξυ¬ 
πηρέτησης Εναερίου Κυκλοφορίας του αεροδρομίου της 
Κέρκυρας, καθώς και τις σχετικές πληροφορίες για την 
διαδρομή που θα πρέπει να ακολουθήσει μετά από αυτήν. 

5-3. Οι υπηρεσίες παροχής Εξυπηρέτησης Εναερίου 
Κυκλοφορίας του αεροδρομίου Κέρκυρας θα είναι υπεύ¬ 
θυνες για την παροχή Εξυπηρέτησης Πληροφοριών πτή¬ 
σης μόνο σε σχέση με την υπάρχουσα εντός της ΤΜΑ Κέρ¬ 
κυρας γνωστής Εναέριας Κυκλοφορίας και όχι σε σχέση 
με τα πλωτά μέσα, τα οποία ενδεχομένως επιχειρούν στην 
περιοχή του αεροδρομίου. 

5-4. Τα επιχειρούντα στα εν λόγω αεροδρόμια αερο¬ 
σκάφη θα είναι εξοπλισμένα με ΪΓαηεροηάθΓ με Μοάθε Α 
και Θ. 

6. Ο έλεγχος και η εποπτείατου υδροπλάνου μέχρι την 
προσθαλάσσωσή του και μετά την αποθαλάσσωση του 
ασκείται από τις αρμόδιες υπηρεσίες της ΥΠΑ και διέπε- 
ται από την αφορώσα στην πολιτική αεροπορία κείμενη 
νομοθεσία. 

7. Ο έλεγχος και η εποπτεία του υδροπλάνου από της 
προσθαλάσσωσήςτου ασκείται από τις αρμόδιες υπηρε¬ 
σίες του Υπουργείου Εμπορικής Ναυτιλίας και διέπεται 
από την αφορώσα στην ναυσιπλοΐα κείμενη νομοθεσία. 

8. Παράβαση των όρων και περιορισμών των από τις οι¬ 
κείες διατάξεις καθοριζομένων θεμάτων Λιμενικού, Τελω¬ 
νειακού και Δασμολογικού Ελέγχου, Δημόσιας Ασφάλει¬ 
ας και ασφάλειας από έκνομες ενέργειες, Εθνικής Άμυ¬ 
νας και Εναέριας Κυκλοφορίας, καθώς και κάθε μη 
σύννομη χρησιμοποίηση του αεροδρομίου, βαρύνει 
απευθείας την αεροπορική εταιρεία ή τον χειριστή του αε¬ 
ροσκάφους. 

9. Ειδικά μνημονεύεται η κατά νόμο απαγόρευση της 
απευθείας από και προς το εξωτερικό πραγματοποίησης 
πτήσεων. 

10. Η απόφαση αυτή μπορεί να ανακληθεί ή να τροπο¬ 
ποιηθεί από τον Υπουργό Μεταφορών και Επικοινωνιών 
μετά από σχετική εισήγηση της Υπηρεσίας Πολιτικής Αε¬ 
ροπορίας μονομερώς και ελεύθερα χωρίς οικονομική ή 
άλλη επιβάρυνση του Δημοσίου, αν λόγοι ειδικοί το επι¬ 
βάλλουν. 

11. Η υπ. αριθ. ΥΠΑ/Δ3/Α/42680/10110/29.10.2004 Διυ¬ 
πουργική Απόφαση καταργείται. 

12. Ισχύς της παρούσας από δημοσιεύσεως στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2004 

Ο ΥΠΟΥΡΓΟΣ 

ΜΙΧΑΛΗΣΛΙΑΠΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




